Borgerrådgiverfunktionens beretning 2013 
Sagsfremstilling 
114.     Borgerrådgiverfunktionens beretning 2013 - Åbent 
  
  
SAGENS INDHOLD 
Favrskov Kommunes borgerrådgiverfunktion skal årligt afgive en beretning for sin virksomhed til Byrådet.  
  
I beretningen skal borgerrådgiverfunktionen bl.a. redegøre for de overordnede forhold, som denne ikke finder 
tilfredsstillende i kommunens sagsbehandling, borgerbetjening mv. Borgerrådgiverne kan i den forbindelse komme 
med forslag og anbefalinger til Byrådet og/eller forvaltningerne.  
  
Favrskov Kommune etablerede borgerrådgiverfunktionen med virkning fra den 1. maj 2013, og borgerrådgiverens 
beretning omfatter derfor perioden fra 1. maj til 31. december 2013. 
  
Borgerrådgiverfunktionen er etableret i et samarbejde med [adresse], Randers og [adresse], men 
beretningen omfatter alene forhold relateret til [adresse].  
  
VURDERING 
Det fremgår af beretningen, at der i perioden har været 145 henvendelser til borgerrådgiverfunktionen med følgende 
fordeling: 
  
  
Af de 145 henvendelser er de 124 afsluttet med en samtale hos borgerrådgiveren, hvor borgeren har fået råd om og 
 
Byråd 
24. juni 2014 
Sagsnr. 710-2012-
141507 
Dok.nr. 710-2014-
138081 
Sagsbehandler 
DPJMH 
  
Tidl. politisk behandling 
  
Forventet sagsgang 
ØK, BY 
Lovgrundlag 
Lov om kommunernes styrelse og vedtægterne 
for borgerrådgiverfunktionen 
Børn og Skole 
22 
Job og Økonomi  
59 
Social og Sundhed 
24 
Teknik og Kultur 
19 
Generelt vedrørende [adresse] 
Kommune 
10 
Uden for borgerrådgiverens kompetence 
11 
I alt 
145 
vejledning omkring lovgivningen, sagsbehandlingsreglerne og det forventede sagsforløb. Det er borgerrådgiverens 
vurdering, at samtalerne har ført til, at borgerne ikke længere er utilfredse med sagsbehandlingen eller har fået en 
større forståelse for forløbet og dermed lettere kan acceptere kommunens afgørelse.  
  
I 19 tilfælde har borgerrådgiveren formuleret og videresendt borgerens klage til besvarelse i den relevante afdeling. 
En nærmere beskrivelse heraf fremgår af beretningen.  
  
Det er borgerrådgivernes overordnede indtryk, at de besvarelser, som forvaltningerne udarbejder til 
borgerrådgiverne på baggrund af henvendelser fra borgerne, er af meget høj kvalitet. Det betyder, at borgeren får 
svar på sin klage og på eventuelle spørgsmål på en forståelig og overskuelig måde i et venligt let forståeligt sprog 
med en imødekommende og anerkendende tone.  
  
Det er borgerrådgivernes oplevelse, at borgeren som oftest ikke henvender sig til borgerrådgiverne igen efter, at 
borgeren har modtaget svar fra forvaltningerne. Borgerrådgiverne vurderer på den baggrund, at borgerne er tilfredse 
med svarene fra forvaltningerne.   
  
Beretningen efterlader et meget positivt indtryk, og borgerrådgiverens eneste opfordring er, at man i de enkelte 
afdelinger er opmærksom på, at afgørelser ikke sendes til borgerne, så de modtages på fredage, hvor borgerne 
ikke har mulighed for at kontakte deres sagsbehandler i kommunen før om mandagen.  
  
Denne opfordring er allerede videregivet til forvaltningerne.  
  
INDDRAGELSE/KOMMUNIKATION 
Borgerrådgiverens beretning offentliggøres på [adresse] hjemmeside.    
  
ØKONOMISKE KONSEKVENSER 
Ingen 
  
INDSTILLING 
Kommunaldirektøren indstiller til Byrådet: 
  
1.   At borgerrådgiverens beretning 2013 godkendes.  
  
BESLUTNING 
  
Økonomiudvalget, 17. juni 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. juni 2014: 
Fraværende: Ulf Mathiesen 
  
Godkendt. 
Borgerrådgiverens beretning 2013 
710-2014-86750 
Vedtægter - borgerrådgiverfunktionen 
710-2013-84915 
